Olavi Kärner

Olavi Kärner (22. jaanuar 1942 Tartu – 25. märts 2016) oli eesti arvutusmatemaatik, atmosfäärifüüsik ja orienteeruja. Lõpetas 1960 Elva Keskkooli, 1965 arvutusmatemaatikuna Tartu Riikliku Ülikooli, oli 1970–1972 Füüsika ja Astronoomia Instituudi aspirant. 1974. aastal kaitses Leningradi Hüdrometeoroloogia Instituudis kandidaadiväitekirja meteoroloogia, klimatoloogia ja agrometeoroloogia erialal "Pilvisuse ja summaarse kiirguse ajaline muutlikkus", juhendajad Kussiel Šifrin ja Olev Avaste. Töötanud aastast 1966 Tartu Observatooriumis algul nooremteaduri ja siis vanemteadurina ning aastast 2007 teadurina. Uurimisalad: pilvevälja makroparameetrite määramine satelliitvaatluste põhjal ning nende kasutamine atmosfääri ja aluspinna kiirgusbilansi arvutamise meetodite täiustamiseks nüüdisaja kliimat kirjeldavate aegridade muutlikkus ja selle seos kliimamuutustega. Toimetas koos Sirje Keevallikuga 1992. aastal Tallinnas toimunud radiatsioonialase sümpoosioni ettekannete kogumiku ("IRS'92: Current Problems in Atmospheric Radiation", Hampton, 1993). 1992–2000 Rahvusvahelise Meteoroloogia ja Atmosfääriteaduste Assotsiatsiooni (IAMAS) juures oleva Rahvusvahelise Kiirguskomisjoni (IRC) liige. Üle 50 teadustrükise. Aastatel 1963–1974 võitis orienteerumise Eesti meistrivõistlustel 12 kuldmedalit (7 orienteerumisjooksus ja 5 suusaorienteerumise märkesuusatamises), 4 hõbemedalit ja 4 pronksmedalit. NSV Liidu esivõistlustel võitis aastatel 1965–1970 5 kulda – 1965 ja 1970 orienteerumisjooksus, 1965 ja 1968 Eesti teatemeeskonna liikmena ja 1969 suusaorienteerumise teatevõistkonna liikmena. Meistersportlane orienteerumises (1968). Vabariikliku kategooria kohtunik orienteerumises (1971). 1980. ja 1990. aastatel joonistanud üle 20 orienteerumiskaardi. Olavi Kärner and Sirje Keevallik, Effective Cloud Cover Variations. A. Deepak Publishing, Hampton, VI, 210 pp. (1993) Olavi Kärner, Global temperature deviations as a random walk. J. Climate, 9, 656–658 (1996). Olavi Kärner, A multidimensional histogram technique for cloud classification. Int. J. Remote Sensing, 21, 2463–2478 (2000). Olavi Kärner, Vello Viirsalu. Eesti orienteerumiskoondise 40 aastat. Tõravere, 2000 Olavi Kärner, On non-stationarity and anti-persistency in global temperature series. J. Geophys. Res. 107, D20 (2002). Olavi Kärner, Some examples of negative feedback in the Earth climate system. Central European J. of Physics vol 3 No 2, pp 190-208 (2005). Olavi Kärner and Ross McKitrick, Long-term persistence and nonstationarity in geophysical data. Critical Topics in Global Warming, Ed. by Ross McKitrick. The Fraser Institute (2009) O. Kärner and C. R. de Freitas, Detecting climate variability signals in long air temperature records. Int. J. Climatology 17(3), 221–229 (2012). Olavi Kärner , Towards a New Climate Representation: Analysis of Forcing and Response Time Series. Tartu: University of Tartu Press, 2015. ISBN 978-9949-32-901-4 Olavi Kärner sündis kunstnike peres. Tema poeg on Olle Kärner. Eesti teaduse biograafiline leksikon, 2. köide "ESBL sporditulemused". Originaali arhiivikoopia seisuga 18. veebruar 2015. Vaadatud 17. veebruaril 2015. Eesti spordi biograafiline leksikon. Kärner, Olavi Vello Viirsalu. Eesti orienteerumise sünd ja hiilgeaastad 1959–1970. Eesti Entsüklopeediakirjastus, 2006 "Tiiu Nittim. NSVL meistersportlased orienteerumises Eesti NSV-s. Vabariikliku kategooria kohtunikud orienteerumises" (PDF). Originaali (PDF) arhiivikoopia seisuga 24. september 2015. Vaadatud 17. veebruaril 2015. "Eesti Orienteerumisliidu orienteerumiskaartide andmebaas". Originaali arhiivikoopia seisuga 17. veebruar 2015. Vaadatud 17. veebruaril 2015. Eesti teaduse biograafiline leksikon. 2. köide: Kj–M. Tallinn: Eesti Entsüklopeediakirjastus, 2005 O. Kärneri biograafia TO atmosfäärifüüsika osakonna kroonikas Biograafia ESBLis Olavi Kärner Eesti Teadusinfosüsteemis Käesolevas artiklis on kasutatud "Eesti teaduse biograafilise leksikoni" materjale.